Държавен вестник, бр. 88, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  88
за местообитанията и ЗБР – класификация-
та на територии като ЗЗ да се основава на 
изцяло научна информация и на целите на 
директивата и ЗБР (чл. 8, ал. 4 и чл. 4 ЗБР; 
списъкът на потенциалните ЗЗ се разглежда от 
Националния съвет по биологично разнообра-
зие – консултативен орган към министъра на 
околната среда и водите, преди предлагането 
му на Министерския съвет), както и да се 
осигури широко участие на обществеността в 
този процес. Решението на МС и списъкът на 
ЗЗ се обнародват в „Държавен вестник“. По 
отношение на това решение на МС достъпът 
до правосъдие не е ограничен за никой пра-
вен субект, включително и собствениците на 
имоти в ЗЗ, и то на възможно най-ранен етап 
от процеса на определяне режима на опазване 
в същите имоти.
След получаване на одобрение от ЕК на 
списъка на ЗЗ, приет от МС (чл. 10, ал. 6 
ЗБР), министърът на околната среда и водите 
издава заповед за обявяване на конкретните/
„съответните“ ЗЗ. Производството е уредено 
в глава втора, раздел ІІІ от ЗБР. Участието 
на обществеността и заинтересованите лица 
чрез обществени обсъждания в процедурите по 
обявяване на „съответните“ ЗЗ е гарантирано с 
разпоредбите на чл. 12, ал. 3 – 5 от този закон. 
Съгласно тези разпоредби МОСВ е длъжно да 
осигури достъп до проекта на заповед за обя-
вяване на всяка конкретна ЗЗ на всички заин-
тересовани лица. Ограниченията и забраните 
относно „съответните“ ЗЗ – засягат интересите 
на собствениците/ползвателите в тези зони, 
поради което законодателят е предоставил 
възможност на всички заинтересовани лица, 
в едномесечен срок от обявлението на проекта 
на заповедите на министъра на околната среда 
и водите, да представят пред него мотивирани 
писмени становища, възражения и предложения 
за предвидените в проекта забрани или ограни-
чения (чл. 12, ал. 5 във връзка с чл. 12, ал. 2, 
т. 5 ЗБР). Съгласно разпоредбата на чл. 12, ал. 6 
ЗБР, след изтичане на срока по ал. 5, чл. 12 от 
същия закон, министърът на околната среда и 
водите взима окончателно решение по постъпи-
лите становища, възражения или предложения 
и издава заповед за обявяване на „съответната“ 
ЗЗ. Оспорената разпоредба на чл. 12, ал. 7 ЗБР 
изключва заповедите по ал. 6, чл. 12 от обхвата 
на общата клауза за обжалване на администра-
тивните актове, установена в разпоредбата на 
чл. 120, ал. 1 от Конституцията. Както вече 
бе посочено, Конституцията в разпоредбата 
на чл. 120, ал. 2 е предвидила такава възмож-
ност за законодателя. Доколкото заповедите 
по чл. 12, ал. 6 ЗБР включват в структурата 
си наименованието и местоположението на 
ЗЗ, предмета и целите на защитената зона, 
както и нейната площ и границите, които се 
утвърждават с решението на МС по чл. 10, ал. 4 
ЗБР (посоченото е част от документациите по 
чл. 8, ал. 1 ЗБР във връзка с подготовката на 
решението на МС за обявяване на ЗЗ), по от-
ношение на тази част от заповедите достъпът 
до правосъдие не е ограничен. Що се отнася до 
предвидените мерки, в заповедите за обявяване 
на „съответна“ ЗЗ (ограничения и забрани), те 
са свързани със, и в тях се проектира, целта 
на обявяване на ЗЗ – защита на биологичното 
разнообразие, определено в ЗБР за „неразделна 
част от националното богатство“, чието опаз-
ване е приоритет и задължение за публичната 
власт и гражданите (чл. 1, ал. 3 ЗБР), т.е. с тези 
мерки се осигурява ценност от значим публичен 
интерес, която, както бе посочено по-горе, има 
конституционен ранг. От значение е и това, че 
в заповедите по чл. 12, ал. 6 ЗБР се включват 
само забрани или ограничения по отношение 
на дейности, за които е известно предварително 
и е безспорно, че ще доведат до съществени 
увреждания на предмета на защита в „съответ-
ната“ ЗЗ и осъществяването им е несъвместимо 
с неговото опазване – при класифицирането на 
териториите като ЗЗ, елемент от европейската 
екологична мрежа Натура 2000, са известни и 
екологичните изисквания за всяка категория 
природозащитно състояние на дадено место-
обитание и вид, за което се определя дадена 
ЗЗ, респ. естеството на необходимите мерки 
за възстановяване и запазване на благопри-
ятното му състояние. Освен това обсъдените 
разпоредби на ЗБР (по-конкретно – чл. 12, ал. 3, 
4 и 5 от същия) дават възможност на заинте-
ресованите лица – собственици, ползватели, 
инвеститори и др., да участват в процедурата 
по определяне на режима на опазване на всяка 
ЗЗ и на най-ранен етап да обжалват решението 
на МС, с което се утвърждава списък на ЗЗ 
на национално ниво, така щото, и съобразно 
научната информация при приемането на това 
решение, да се осигури благоприятното при-
родозащитно състояние на местообитанията и 
видовете, според приложенията на Директива 
92/43/ЕИО и ЗБР. Законодателят не е предви-
дил изрично съдебен контрол по отношение 
на заповедите по чл. 12, ал. 6 ЗБР именно 
с оглед защитата на обществения интерес и 
приоритетната закрила на посочените по-горе 
конституционни ценности, както и предвид 
избора на процедурата и органите, които 
разработват, съответно – одобряват ЗЗ. Също 
така, както е отбелязано в раздела относно 
Директивата за местообитанията, защитата 
на засегнатите интереси на собствениците/
ползвателите на земи и др. се осигурява чрез 
съдебни производства според други екологични 
директиви на ЕС, възможност за каквито има 
по чл. 6, пар. 3 във връзка с пар. 2, както и 
по пар. 4 от Директива 92/43, в съответствие с 
многократно акцентираната отправна позиция 
на екологичното законодателство на ЕС (по-
сочените директиви в раздела относно Дирек-
тива 92/43/ЕИО). Наред със споменатите вече 
„смесени“ планове са възможни и планове и 
проекти, които са били разрешени в миналото